CELEX: 32021D1221
Language: el
Date: 2021-07-20 00:00:00
Title: Απόφαση (ΚΕΠΠΑ) 2021/1221 της Επιτροπής Πολιτικής και Ασφάλειας της 20ής Ιουλίου 2021 για την εκ νέου επιβεβαίωση της εξουσιοδότησης για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) (EUNAVFOR MED IRINI/2/2021)

27.7.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 268/1
               
            
         ΑΠΟΦΑΣΗ (ΚΕΠΠΑ) 2021/1221 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 20ής Ιουλίου 2021
         για την εκ νέου επιβεβαίωση της εξουσιοδότησης για τη στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) (EUNAVFOR MED IRINI/2/2021)
         H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
         Έχοντας υπόψη την απόφαση (ΚΕΠΠΑ) 2020/472 του Συμβουλίου, της 31ης Μαρτίου 2020, για στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) (1), και ιδίως το άρθρο 8 παράγραφος 3,
         Εκτιμώντας τα ακόλουθα:
         
                     (1)
                  
                  
                     Στις 31 Μαρτίου 2020, το Συμβούλιο εξέδωσε την απόφαση (ΚΕΠΠΑ) 2020/472, η οποία συγκρότησε και δρομολόγησε στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) για την περίοδο έως τις 31 Μαρτίου 2021.
                  
               
                     (2)
                  
                  
                     Το άρθρο 8 παράγραφος 3 της απόφασης (ΚΕΠΠΑ) 2020/472 ορίζει ότι, παρά την εν λόγω περίοδο, η εξουσιοδότηση της επιχείρησης πρέπει να επιβεβαιώνεται εκ νέου κάθε τέσσερις μήνες και ότι η Επιτροπή Πολιτικής και Ασφάλειας πρέπει να παρατείνει την επιχείρηση, εκτός εάν η ανάπτυξη θαλάσσιων μέσων της επιχείρησης συνεπάγεται προσέλκυση της μετανάστευσης με βάση τεκμηριωμένα αποδεικτικά στοιχεία που συλλέγονται σύμφωνα με τα κριτήρια που καθορίζονται στο σχέδιο επιχειρήσεων.
                  
               
                     (3)
                  
                  
                     Στις 26 Μαρτίου 2021, το Συμβούλιο εξέδωσε την απόφαση (ΚΕΠΠΑ) 2021/542 (2) η οποία παρέτεινε την επιχείρηση έως τις 31 Μαρτίου 2023, με την επιφύλαξη της ίδιας διαδικασίας εκ νέου επιβεβαίωσης.
                  
               
                     (4)
                  
                  
                     Ο Διοικητής Επιχείρησης υπέβαλλε μηνιαίως εκθέσεις για τους παράγοντες προσέλκυσης.
                  
               
                     (5)
                  
                  
                     Η εξουσιοδότηση της επιχείρησης θα πρέπει να επιβεβαιωθεί εκ νέου για το πέμπτο τετράμηνο διάστημα της εντολής της, η δε επιχείρηση θα πρέπει να παραταθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Επιβεβαιώνεται εκ νέου η εξουσιοδότηση της EUNAVFOR MED IRINI και η επιχείρηση παρατείνεται για την περίοδο από την 1η Αυγούστου 2021 έως τις 30 Νοεμβρίου 2021.
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 20 Ιουλίου 2021.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 101 της 1.4.2020, σ. 4.
         
            (2)  Απόφαση (ΚΕΠΠΑ) 2021/542 του Συμβουλίου, της 26ης Μαρτίου 2021, που τροποποιεί την απόφαση (ΚΕΠΠΑ) 2020/472 για στρατιωτική επιχείρηση της Ευρωπαϊκής Ένωσης στη Μεσόγειο (EUNAVFOR MED IRINI) (ΕΕ L 108 της 29.3.2021, σ. 57).